Aleksandras Ostašenkovas

Aleksandras Ostašenkovas (g. 1951 m. liepos 7 d. Šiauliuose) – Lietuvos fotografas, žurnalistas.

Biografija 
Brolis tapytojas Viktoras Ostašenkovas, žmona aktorė Irena Liutikaitė. 1977 m. baigė Šiaulių pedagoginio instituto Filologijos fakultetą. 1978–2003 m. laikraščio „Raudonoji vėliava“, (nuo 1989 m. „Šiaulių naujienos“) fotokorespondentas. 2004 m. paskirta Lietuvos Respublikos kultūros ministerijos valstybinė stipendija.

Nuo 1976 m. Lietuvos fotomenininkų sąjungos, nuo 1982 m. Lietuvos žurnalistų sąjungos narys. 1999 m. pelnė Tarptautinės meninės fotografijos federacijos fotografo menininko garbės vardą. 2004 m. pripažintas Šiaulių metų fotomenininku. 2004 m. ir 2008 m. apdovanotas Šiaulių miesto kultūros ir meno premija, 2005 m. suteiktas Lietuvos meno kūrėjo statusas.

Kūryba 
Parodose dalyvauja nuo 1973 m. Surengė per 30 personalinių parodų Lietuvoje ir užsienyje, daugiau kaip 100 nacionalinių ir tarptautinių parodų dalyvis, pelnęs per 50 apdovanojimų. 1975 m. pastatė filmą „Lapams krintant“.

Fotografijų serijos
 Prisiminimai (1969–2002 m.)
 Kapinės, kuriose dažnai lankausi (nuo 1969 m.)
 Portretai (nuo 1973 m.)
 Šiaulių dramos teatras. Aktoriai ir spektakliai (1976–1989 m.)
 Saulės miestas (1979–1987 m.)
 Prie jūros (1977–1988 m.)
 Tas mažas didelis pasaulis (1994 m.)
 Izraelis. Kelionės užrašai (1997 m.)
 Kitas krantas (1976–2004 m.)
 Mano Šiauliai (nuo 2000 m.)
 Užauginusi mane moteris (2002 m.)
 Mirties sodas (2004–2008 m.)
 Neįvardyto laiko portretas (1968–2010)
 Būsenos (2007 m.)

Personalinės parodos:
 Fotografijos muziejus, Šiauliai, 1987 m.
 Prisiminimai, Fotografijos muziejus, Šiauliai, 1992 m.
 Prisiminimai, Fotografijos galerija, Panevėžys, 1993 m.
 Prisiminimai, Mažoji galerija, Druskininkai, 1993 m.
 Prisiminimai, Miesto galerija, Eten-Leuras, Olandija, 1994 m.
 Prisiminimai, Fotografijos galerija, Marijampolė, 1994 m.
 Prisiminimai, Fotografijos galerija, Klaipėda, 1994 m.
 Prisiminimai, Vilniaus fotografijos galerija, Vilnius, 1995 m.
 Prisiminimai, Kultūros centras, Mažeikiai, 1996 m.
 Prisiminimai, „Fujifilm“ fotografijos galerija, Kaunas, 1997 m.
 Prisiminimai, Vilniaus fotografijos galerija, Vilnius, 1999 m.
 Kitas krantas, Dailės galerija, Šiauliai, 2001 m.
 Kitas krantas, Fotografijos galerija, Panevėžys, 2002 m.
 Kitas krantas, Fotografijos muziejus, Ryga, Latvija, 2002 m.
 Kitas krantas, fotografijos galerija „Prospektas“, Vilnius, 2003 m.
 Kitas krantas, Dailės parodų rūmai, Klaipėda, 2003.
 Mano miestas, Vyriausybės rūmai, Vilnius, 2006 m.
 Mano Šiauliai, Šiaulių Dailės galerija, 2006 m., Aleksandras Ostašenkovas – fotografija, Viktoras Ostašenkovas – tapyba
 Mano miestas, 2007 m., Jelgava
 Mirties sodas, Seimo parodų galerija, 2010 m.
 Neįvardyto laiko portretas, Šiaulių Dailės galerija, 2010 m.
 Būsenos, Fotografijos muziejus, Šiauliai, 2016 m.

Bibliografija 
 Lietuvos fotografija, 1978, 1981, 1986, 1987 m.
 Pasaulis viename mieste, Vilnius, 1987 m.
 Šiaulių dramos teatras, Vilnius, 1981, 1991, 2001 m.
 Šiauliai, Vilnius, 1979, 1984, 1985 m.
 Photo, Maskva, 1985 m.
 Pakruojo rajonas, Vilnius, 1985 m.
 Šiaulių rajonas, Vilnius, 1988 m.
 Lietuvos fotografija: vakar ir šiandien, Vilnius, 1997, 1998, 1999, 2001, 2002, 2003 m.
 Atsisveikinant su XX amžiumi, Vilnius, 2000 m.
 Lietuvos fotografija iki XXI a., Vilnius, 2002 m.
 Su meile Lietuva, Vilnius, 2001 m.

Albumai:
 Kryžių kalnas, Kaunas, 1993 m.
 Kitas krantas, Sauliaus Jokužio leidykla, Klaipėda, 2005 m.
 Mirties sodas, 2008 m.

Šaltiniai 

Lietuvos fotografai
Lietuvos žurnalistai